මොනා වුනත් මාලිංගලාට කුමාර්ලා ට මහේලලා ට ඒ අට මගලට යන්න හැකිවන පරිදි ඉන්දියාව සමඟ ගිවිසුන් අත්සන් කල අපේ ක්‍රිකට් බෝඩ් එක ගැන කියන්නට එදා මාමිට අමතක වෙන්නට ඇත්තා ය.මිනිස්සු අතින් එක එක ආකාරයේ වැරදි අතපසු වීම් වෙන බව දහම් පාසලේ දී මම ඉගෙන ගෙන ඇති නිසා ඒ ගැන මුකුත් කියන්නට නොයන්නේ ය.කොහොමහරි මාමි ඔය බෝඩ් එකේ සබාපති වෙලා හිටි කාලයේ ඔය බෝඩ් එක මාර ය.සිරා ය.පට්ට ය.ඒ ගැන නොදන්නා උන් කෙසේ වෙතත් දන්න උන් නම් හොඳටම දන්නවා ය.ඔය බෝඩ් එකේ සිස්ටම් එක වෙනස් කරන්න ඕනා කියා කෑ ගැහුවාට තමන් සබාපති වුනාට පසු කරපු ඇති ලබ්බක් නැතැයි කියා මාමිට බැන වදින හාල් පාරුවන්ගේ කටවල් හත් කඩකට පැලී යා යුතු ය.ඔය වගේ අජූත කතා මාමි වැඩිය ඔලුවට ගත යුතු නැත්තෝ ය.ඒ කාලයේදීම කොණ්ඩය හා පච්චය ගැන කියමින් මුළු රටම අර පඩත්තල මාලිංග ට බැන වදින විට මාලිංග ගේ කොණ්ඩය ද කරාබු ද පච්චය ද යන එකී මෙකී නොකී එව්වා ක්‍රීඩාවට වැදගත් නැති බව ද වැදගත් වන්නේ ඌ ක්‍රීඩා කරන විලාසය බවද මාමියා ඔවුන් හමුවේ පවසා හිටියේ අභීත සිංහ රාජයෙක් ලෙසට ය.ඒ මදිවට පොර ඕනා නැති සෙල්ලම් පාන්නට ගොස් සෙත්තපෝච්චි වී සිටි කාලයේ ඌට ප්‍රතිකාර පමණක් නොව ගිවිසුම්ගත මුදලද සම්පූර්ණයෙන් ම ලබා දීමට මාමියා දැරූ වෙහෙස නම් අපමණ බවත් සුව වූ පසුIPL තරගාවලියේදී ඉහල දස්කම් පෙන්වීම නිසාඉතා ආදරයෙන් මල් මාල පළඳා ටීම් එක ඇතුලට යලි ගත් බවත් අපේ ගෙදරට අල්ලපු ගෙදර බෝඩින් වී සිටින අයියා දවසක් මාත් එක්ක කීවා මට මතක ය.මාලිංග වෙනුවෙන් ඒ දැරූ අපමණ වෙහෙස මහන්සිය නිසා ම මාමියා ගෙන් පසුව සිරි ලංකාව දිනා ගත් එකම ලෝක කුසලානය වූ T20 කප් එකේ අවසන් තරඟ කිහිපය සඳහා නායකත්වය ලබා දී ජයග්‍රාහි නායකයා බවට පත්වීමට මාලිංග ට අවස්තාව සැලසුණා ය.ඒ ගැන මාමියා ඉතාම ආඩම්බර වූ බවත්, මාමියා තරම් ඒ ගැන සතුටු වූ කිසිවෙකුත් මේ සක්වලේ නැති බවත්, ඒ ජයග්‍රහණය අසා සතුටු වූ තරම කොතරම් ද යත් ඒ සතුට ට මාමියාගේ ඇස් පුපුරු ගැසූ බවත් මාමියා ඒ දිනවල කී කතා වලින් අපට හොඳටම පෙනුනෝ ය.මාමිලා එච්චර ආදරෙන් හදා වඩා ගත් ක්‍රිකට් වලට නව නින්ගිරා දෙන වැඩක මේ අව් අස්සේ මේ ඊයේ පෙරේදා අපේ උන් කර ඇත්තා ය.ඒ ගැන අපේ මාතලන් තුමා කියන්නේ මෙසේ ය.ලෝකයේ බොහෝ ක්‍රිකට් ක්‍රීඩකයන් අපේ උන් කල දේ හරියි කියද්දී මාමියා කියා සිටියේ මාමියා නායකයා වී සිටියානම් ඒ වගේ අලුගුත්තේරු වැඩක් කිසිම දිනක කරනවා තබා කරන්නට හිතන්නෙවත් නැති බවට පවසා සිටියා ය.ඒ කතාව ඇසූ පසු මට මාමියා ඉන්නා තැනකට දුවගෙන ඇවිත් කම්මුලට උම්ම්මා එකක් දීමේ දැඩි ආසාවක් ඇති වූ බවත් මගේ අනාගත සුවාමි පුරුෂයා අමනාප වේයැයි ඇති බිය නිසා ඒ අදහස අත් ඇර දැමූ බවත් මෙහිදී ප්‍රකාශ කර සිටින්නේ ය.මහත්හොරු යැයි කියාගන්නා සුද්දන්ටත් වඩා මහත්හොරුන් වීමට යන මාමිලා වගේ අය අපේ රටට සැබෑම වාසනාවක් ය.මම මේ මහත්හොරු කියා කියන්නේ අර "මාමිගේ මල්ලි බබා" මුලසුන දරන ලංකාවේ සෞභාග්‍යමත් ම ආයතන අතර ඉහලින්ම වැජඹෙන ක්‍රිකට් බෝඩ් එකේ අයියලා ගැන එහෙම නෙවේ ය.ඒවා වෙනම කතා ය.ඒවා මේවාට අදාළ නැත.අනික දකින දකින හැම රෙද්දකම හොඳ දේවල් සොයා යනවාට වඩා වැරදිම සොයා යාම පට්ට ආතල් බව මම ඉගෙන ගත්තේ මාමිගෙනි.මාමි එහෙම කරන්නේ ඉරිසියාවෙන්වත් වෙන මොන මන්ගල්ලයකින්වත් නොව අපේ කොල්ලන්ට ඇති ආදරේට බව මම නොදන්නවා නෙවේ දන්නවා ය.කොටින්ම කිව්වොත් මාමිලා වගේ අය මේ රටට වාසනාවන් ය.මෙතරම් කෙටි කාලයක් තුල මේ රට ආසියාවේ ඈස් චරය බවට කිරුළු පැළඳ ඇත්තේ මාමි වැනි අය බහුතරයක් සිටින නිසා බව මාමිට උපහාරයක්‌ විදිහට මම මෙසේ ලියා තබන්නේ ය.මාමිටයි මාමිගේ මල්ලිටයි අයියනායක දෙවි පිහිටයි....මීට,එක්කෝ එව්වා ඕනි නෑ................................................... :3 :3.